Amedia

Amedia AS (stilisert som amedia) er et upolitisk og stiftelseseid mediekonsern som eier mer enn 100 lokale, regionale og nasjonale titler og har siden 2023 vært Norges største aviseier. Andre desember 2024 ble det kjent at Amedia tar over eierskap av Berlingske Media. I oktober 2025 inngikk Amedia og Berlingske Media et krysseierskap med det danske mediekonsernet JFM. Amedia er også deleier i det svenske medieselskapet Bonnier News Local.

Amedia oppsto da A-pressen kjøpte Edda Media i desember 2011 og slo sammen de to selskapene til mediekonsernet Amedia. 

Sparebankstiftelsen DNB kjøpte i februar 2016 Amediakonsernet fra Telenor, diverse LO-forbund og Fritt Ord og etablerte Amediastiftelsen. 

Amediastiftelsen har nå en selvstendig rolle som medieeier, og har ingen økonomiske bånd til Sparebankstiftelsen DNB

Anders Opdahl er Amedias konsernsjef. André Støylen er administrerende direktør i Amediastiftelsen og styreleder i Amedia.

Historie
A-pressen, tidligere Norsk Arbeiderpresse, var opprinnelig et selskap for å finansiere driften av arbeideravisene i Norge, i hovedsak eid av LO og Arbeiderpartiet. I 1990 ble selskapet refinansiert av LO og omdannet til konsernselskap med LO og Arbeiderpartiet som største eiere. 

Industrikonsernet Orkla, begynte på 1980-tallet å kjøpe seg inn i medievirksomheter, blant annet konservative og borgerlige aviser i på Østlandet. Selskapet Orkla Media ble etablert. I 2006 ble Orkla Media solgt til den engelske investeringsgruppen Mecom og skiftet navn til Edda Media. I 2012 kjøpte A-pressen Edda Media tilbake til Norge.https://www.amedia.no/om-oss/var-historie

I utlandet fokuserte A-pressen mest på Russland utover på 1990-tallet og begynnelsen av 2000-tallet. Selskapet investerte i både aviser (Komsomolskaja Pravda) og trykkeri. A-pressen solgte ut avisene i 2007, men eide fortsatt seks trykkerier i Russland. A-pressen var dermed en av Norges største investorer i Russland. I april 2022 kunngjorde Amedia at de ville trekke seg ut av Russland og overlot sine fire russiske trykkerier til nobelprisvinner Dmitrij Muratov, sjefredaktør i Novaja Gazeta.

5. desember 2011 ble det kunngjort at A-pressen kjøpte Edda Media.  Konkurransetilsynet godkjente oppkjøpet under forutsetning av at A-pressen solgte Demokraten i Fredrikstad og én av avisene i Skien. Medietilsynet vurderte A-pressens kjøp ut fra medieeierskapsloven, og godkjente kjøpet under forutsetning av at avisene Varden, Østlandets Blad, Vestby Avis, Enebakk Avis, Ås Avis, Smaalenenes Avis og Rakkestad Avis ble solgt.Edda Media-saken  – Medietilsynet. A-pressen klaget dette vedtaket inn for Medieklagenemnda, som gjorde om vedtaket. Bare skiensavisa Varden måtte selges.

A-pressen hadde inntil januar 2012 en aksjepost på 50 prosent i TV 2 Gruppen. Hele posten ble solgt i januar 2012 til det danske mediekonsernet Egmont, som fra før eide 50 prosent av aksjene.

I 2015 kjøpte Adresseavisen gruppen de tre avisene Opdalingen, Malvik-Bladet og Stjørdalens Blad fra Amedia. I juni 2015 kjøpte Trønder-Avisa Namdalsavisa fra Amedia.

I oktober 2017 overtok Amedia aksjene til Nettavisens andre eier, Egmont, og ble dermed eneeier i selskapet.

Siden 2018 har Amedia overtatt og etablert en rekke lokalaviser og Tun Media med Nationen, og samtidig startet digitale byaviser i Trondheim, Oslo, Kristiansand og Stavanger.

3. desember 2024 overtok Amedia eierskapet i det danske mediekonsernet Berlingske Media, som omfatter Berlingske, B.T., Weekendavisen og Euroinvestor.Amedia kjøper Berlingske Media, Journalisten 3. desember 2024

15. oktober 2025 ble det kjent at Amedia kjøper seg opp som største eier i det danske lokalaviskonsernet JFM

 Digitalt fokus 
Amedia utviklet seg som digitalt mediekonsern som per 2024 forvalter 107 avistitler, som spenner over et bredt spekter med unike formål og historisk-politiske tradisjoner, som Nationen (bondebevegelsens tradisjon) og Nettavisen (liberal tradisjon), og har i tillegg 20 partneraviser i Norge og er deleier i 65 avistitler i Sverige gjennom Bonnier News Local.<ref>«Vår historie», Amedia</ref>

Amedia lanserte i 2020 totalabonnementet +Alt. Dette gir tilgang til alt innhold i alle Amedias aviser og mange av partneravisene, til sportsplattformen Direktesport og podkast-appen Untold. Mer enn halvparten av Amedia-avisenes 820.000 abonnenter har nå et +Alt-abonnement.

I 2022 inngikk Amedia og TV2 langsiktig partnerskap om sportsrettigheter som innebærer at Amedias aviser kan vise norsk fotball, håndball og ishockey på sportsplattformen Direktesport.

I 2022 kjøpte Amedia 49 prosent av aksjene Moderne Media. Selskapet er en av de største aktørene i Norge innen produksjon og annonsesalg på lyd, og står bak podkast-appen Untold.

Eiere
Historisk var A-pressen eid av LO og Arbeiderpartiet, men sistnevnte solgte seg imidlertid ut i 1995, da selskapet kjøpte seg inn i TV2 og Harald A. Møller Invest kom inn som ny eier. Samme år ble selskapet børsnotert. Da benyttet det finske mediekonsernet Sanoma og Telenor muligheten for å kjøpe seg opp i konsernet. Til slutt solgte Sanoma alle sine aksjer og selskapet ble tatt av børs i 2003.

Amedia var inntil 2016 eid av LO og forskjellige LO-forbund (48,6 %), Telenor Media & Content Services (48,2 %) og stiftelsen Fritt Ord (3,2 %).  Fritt Ord solgte seg ned fra 10 % i 2009. A-pressen kjøpte tilbake disse aksjene.A-pressens årsrapport for 2010. Ifølge en aksjonæravtale skiftet de store eierne LO og Telenor på å ha styreledervervet i Amedia.

I februar 2016 ble det kjent at Sparebankstiftelsen DNB hadde inngått en avtale om å kjøpe Amedia for 1,4 milliarder kroner. Den nyopprettede Amediastiftelsen overtok aksjene og opprettet eierselskapet Avishuset Norge AS.

 Selskaper i Amedia Amedia InnholdsbyråAmedia Produkt og TeknologiAmedia AnnonseAmedia Trykk AS

Amedias norske aviser

 iAlta Avisen Agder Akershus Amtstidende Arbeidets Rett Aura Avis Aust Agder Blad Avisa Oslo Avisa Nordland  Bergensavisen Bygdebladet Bygdeposten Dalane Tidende Drammens Tidende Eikerbladet Enebakk Avis Fanaposten Finnmark Dagblad Finnmarken Finnmarksposten Firda Firdaposten Fredriksstad Blad Fremover Gjengangeren Gjesdalbuen Glåmdalen Hadeland Halden Arbeiderblad Hardanger Folkeblad Helgelendingen Haugesunds Avis Indre Akershus Blad iFinnmark  Jarlsberg Jærbladet Kragerø Blad Vestmar Kvinnheringen KRS Laagendalsposten Lierposten Lofotposten Lofot-TidendeLyngdals Avis Moss Avis Nettavisen Nidaros Nordhordland Nordlys  Nordstrands Blad Oppland Arbeiderblad Toten Idag Porsgrunns Dagblad Rakkestad Avis Rana Blad Ringerikes Blad Ringsaker Blad
 Rjukan Arbeiderblad
 Romerikes Blad
 MittJessheim
 MittLillestrøm
 MittLørenskog
 Sandefjords Blad
 Sandnesposten
 Sarpsborg Arbeiderblad
 Smaalenenes Avis
 Sogn Avis
 Solabladet
 SolungAvisa
 Strandbuen
 Svelviksposten
 Sydvesten
 Telemarksavisa
 Telen
 Tidens Krav
 Tvedestrandsposten
 Tønsbergs Blad
 Vestviken 24
 Varingen
 Vaksdalposten
 Vestby Avis
 Østlandets Blad
 Østlands-Posten
 Østlendingen
 Øyene
 Ås Avis
 Åsane Tidende
 Avisa Hordaland
 Kronstadposten

 Nationen
 Karmøynytt

 Hammerfestingen
 Sør-Varanger Avis
 Akersposten
 Bodø Nu
 Rana No
 Bondebladet
 Norsk Landbruk
 Traktor

 Nordre Aker Budstikke
 Gaula
 Budstikka
 Røyken og Hurums Avis
 Sande Avis

 Amedias danske aviser 

Berlingske
B.T.
Weekendavisen

 Partneraviser i Amedia 

Bladet Vesterålen
Drangedalsposten
Eidsvoll Ullensaker Blad
Frostingen
Gudbrandsdølen Dagningen
Hamar Arbeiderblad
iLevanger
Inderøyningen

Lokalavisa Trysil-Engerdal
Meråkerposten
Namdalsavisa
Norddalen
Nye Troms
Raumnes
Snåsningen
Stangeavisa
Steinkjer-Avisa
Trønder-Avisa
Valdres

Konsernsjefer
 Johan Ona 1948–1974
 Einar Olsen 1974–1987
 Alf Hildrum 1987–2007
 Even Nordstrøm 2007–2010
 Thor Gjermund Eriksen 2010–2012
 Glenn Veiby (konstituert) 2012–2013
 Are Stokstad 2013–2020
 Anders Opdahl 2020 –

Referanser

Litteratur
Guttorm Lyshagen (2008) Fra storhusholdning til moderne mediekonsern : Norsk Arbeiderpresses historie.  ISBN 978-82-997880-0-7

Eksterne lenker




Kategori:Selskaper etablert i 1948